গোয়ালপোখর কাণ্ডে পুলিশের গুলিতে নিহত সাজ্জাক

উত্তর দিনাজপুর : পুলিশের গুলিতে নিহত সাজ্জাক। বাংলাদেশে পালানোর সময় সীমান্ত এলাকায় পুলিশ সাজ্জাক আলমকে গুলি করে। গুলিবিদ্ধ অবস্থায় স্থানীয় হাসপাতালে নিয়ে এলে তাঁকে মৃত বলে ঘোষণা করা হয়। পুলিশ সূত্রে খবর, শরীরে ৩ টি গুলি লেগেছিল তাঁর।

আরও পড়ুন: আরজি কর কাণ্ডের রায়দান আর কিছুক্ষণ পরেই

প্রসঙ্গত, বুধবার রায়গঞ্জ আদালত থেকে জেল ফেরতের সময়, গোয়ালপোখরের পাঞ্জিপাড়ায় ৩১ নম্বর জাতীয় সড়কে দুই পুলিশকর্মীকে আহত করে পালায় সে। জেলবন্দি সাজ্জাক খুন ও ডাকাতির মামলায় বিচারাধীন বন্দি। আদালত চত্বরে তাঁর কাছে বন্দুক পৌঁছে দিয়েছিল অনুুপ্রবেশ মামলায় জেলখাটা বাংলাদেশের নাগরিক আব্দুল হোসেন। স্থানীয় থানার পুলিশদুজনের ছবি দিয়ে ২ লক্ষ টাকা করে পুরস্কার ঘোষণা করছিল।