ফের ট্রলিবন্দি মৃতদেহ উদ্ধার

ওয়েব ডেস্ক: আবারও ট্রলি ব্যাগে মৃতদেহ উদ্ধার। উত্তর দিনাজপুর (North Dinajpur) জেলার ইসলামপুরের সোনাখোদা এলাকার বাইপাসের পাশে ভুট্টা ক্ষেত থেকে উদ্ধার হয় অজ্ঞাত পরিচয়ের একটি মৃতদেহ। ঘটনাকে কেন্দ্র করে এলাকায় ব্যাপক চাঞ্চল্য ছড়িয়েছে। খবর পেয়ে ঘটনাস্থলে পৌঁছয় ইসলামপুর থানার পুলিশ (Local News)।

সূত্রের খবর, পুলিশ সেই টলি ব্যাগ উদ্ধার করে ইসলামপুর মহকুমা হাসপাতালে নিয়ে যায়। স্থানীয় সূত্রে জানা গিয়েছে, সকালে এক ব্যাক্তি রাস্তা দিয়ে যাওয়ার সময় ভুট্টা খেতে একটি
ট্রলি পড়ে থাকতে দেখে। তারপর সে আশেপাশের লোকজনকে ডাকে। লোকজন আসার পর ব্যাগ দেখে পুলিশকে খবর দেয়। পুলিশ এসে টলি ব্যাগটি উদ্ধার করে ময়নাতদন্তের জন্য ইসলামপুর মহকুমা হাসপাতালে নিয়ে যায়।

আরও খবর: মাধ্যমিকে স্কুলের সেরা, পরপারে বসেই মার্কশিট দেখছে থৈবি!

জানা গিয়েছে, ইসলামপুরের সোনাখদা এলাকায় বাইপাশের পাশে একটি ভুট্টা ক্ষেত থেকে একটি ট্রলি ব্যাগে মৃতদেহ উদ্ধার হয়েছে। অপরিচিত যুবকের মৃতদেহ উদ্ধার হয়েছে। বয়স আনুমানিক ৪৫ বছর। পুলিশ মৃতদেহ ময়নাতদন্তের পাশাপাশি ঘটনার তদন্ত শুরু করেছে।